











5.melléklet


A lakossági észrevételekre adott válaszok
Pásti Gábor észrevétele:

1.) A kerékpárút Kassák Lajos utcai csatlakozó szakaszának kérdése:

A tervezett oladi kerékpárút nyomvonalának kiegészítését javasolja a régi Vashíd és a Kassák Lajos utca között.

Válasz: A Szabályozási terv jelenleg is tartalmazza a javasolt kerékpárút nyomvonalát (piros körökből álló vonal) :

A projekt előzetes tervezési szakaszában a kerékpárút javasolt megvalósítása jelentős fakivágással járt volna, ezért a körzetben élők ellenezték a kiépítését. Lakossági igény volt a meglévő zöldfelület megtartása, ezért a nyomvonal nem szerepel a projektben. Időközben a töltést megtisztították, a későbbiekben érdemes újra kikérni a lakosság véleményét.
2.) Simon István utcai járda és közvilágítás:

Válasz: Nem a településrendezési terv módosítását igénylő észrevétel. 
3.) Simon István u. felújítása, körforgalom:
Válasz: Nem a településrendezési terv módosítását igénylő észrevétel. 

4.) A szabadidős tornapálya és a helytörténeti emléktábla:
Válasz: Nem érinti a településrendezési terv előírásait, nem igényli azok módosítását. 

5.) A fenyősor védelmével kapcsolatos észrevétele sem településrendezési kérdés. Javaslatát továbbítjuk a kerékpárút engedélyezési tervének elkészítésével megbízott közlekedéstervező felé.

Csörögi Vanda észrevétele:

Szintén a tervezett oladi kerékpárút Paragvári utcát az Oladi lakóteleppel összekötő, régi vasúti töltésen haladó szakaszának meghosszabbítását javasolja a régi Vashídtól a Kassák L. utcáig. Észrevételében jelzi, hogy az EON a töltést megtisztította, a kerékpárút kiépítése nem járna fakivágással. 
Válasz: A Szabályozási terv jelenleg is tartalmazza a javasolt kerékpárút nyomvonalát (lsd. fentebb) Mára a töltés járható felülete valóban famentes. A projekt előzetes tervezési szakaszában azonban a kerékpárút javasolt részének megvalósítását a körzetben élők ellenezték. Ezért a jelenlegi projekt nem tartalmazza ezt a kiépítést, a későbbiekben érdemes újra kikérni a lakosság véleményét.
